**H O T Ă R Â R E**

**privind** **darea în folosință gratuită a Sălii de curs din imobilul situat în Municipiul Cluj-Napoca, str. Câmpeni nr. 2-4, Județul Cluj, către Universitatea de Medicină și Farmacie ”Iuliu Hațieganu” Cluj-Napoca**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 42 din 25.03.2021 privind darea în folosință gratuită a Sălii de curs din imobilul situat în Municipiul Cluj-Napoca, str. Câmpeni nr. 2-4, Județul Cluj, către Universitatea de Medicină și Farmacie ”Iuliu Hațieganu” Cluj-Napoca,propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 10676 din 22.03.2021; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 10679/22.03.2021 şi Avizul cu nr. 10676 din 31.03.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* adresa Universității de Medicină și Farmacie ”Iuliu Hațieganu” Cluj-Napoca înregistrată la Consiliul Județean Cluj sub nr. 9215/10.03.2021;
* adresa Spitalului Clinic de Urgență pentru Copii Cluj-Napoca nr. 4031/22.03.2021, înregistrată la Consiliul Județean Cluj sub nr. 10797/22.03.2021;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. c) și alin. (4) lit. a), ale art. 108, ale art. 297 alin. (1) lit. d) și ale art. 349 - 352 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 114 alin. (4) și (5) din Legea educației naționale nr. 1/2011, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Încetează dreptul de administrare constituit în favoarea Spitalului Clinic de Urgență pentru Copii Cluj-Napoca asupra bunului ”Sală de curs”, în suprafață de 52,5 mp, situat în imobilul-construcție- din Municipiul Cluj-Napoca, str. Câmpeni nr. 2 - 4, Județul Cluj - Pavilion I.

**(2)** Predarea-primirea materială a bunului precizat la alin. (1) de la Spitalul Clinic de Urgență pentru Copii Cluj-Napoca la Consiliul Județean Cluj se realizează pe bază de proces-verbal, în termen de 5 zile lucrătoare de la data comunicării prezentei hotărâri.

**Art. 2. (1)** Se aprobă darea în folosință gratuită către Universitatea de Medicină și Farmacie ”Iuliu Hațieganu” Cluj-Napoca, a bunului ”Sală de curs”, în suprafață de 52,5 mp, situată în imobilul-construcție- din Municipiul Cluj-Napoca, str. Câmpeni nr. 2 - 4, Județul Cluj - Pavilion I, în care funcționează Secția Clinică Pediatrie III a Spitalului Clinic de Urgență pentru Copii Cluj-Napoca, pentru desfășurarea activităților didactice, în condițiile înscrise în contractul cuprins în **anexa** care face integrantă din prezenta hotărâre.

**(2)** Predarea-primirea materială a bunului precizat la alin. (1) de la Consiliul Județean Cluj la Universitatea de Medicină și Farmacie ”Iuliu Hațieganu” Cluj-Napoca se realizează pe bază de proces-verbal, în termen de 5 zile lucrătoare de la data semnării de către ambele părți a contractului de dare în folosință gratuită.

**Art. 3.** Se mandateazăPreședintele Consiliului Județean Cluj, domnul Alin Tișe, să semneze, în numele și pentru comodantul Județul Cluj, contractul de dare în folosință gratuită a bunului precizat la art. 2 către comodatarul Universitatea de Medicină și Farmacie ”Iuliu Hațieganu” Cluj-Napoca.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică; Direcția de Administrare a Domeniului Public și Privat al Județului Cluj și Spitalul Clinic de Urgență pentru Copii Cluj-Napoca.

**Art. 5.** Prezenta hotărâre se comunică Direcţiei Juridice; Direcției de Administrare a Domeniului Public și Privat al Județului Cluj; Universității de Medicină și Farmacie ”Iuliu Hațieganu” Cluj-Napoca; Spitalului Clinic de Urgență pentru Copii Cluj-Napoca, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 42 din 31 martie 2021**

*Prezenta hotărâre a fost adoptată cu 29 de voturi “pentru”, fiind astfel respectate prevederile legale privind majoritatea de voturi necesară.*